stanford-oval/wikipedia huggingface dataset:
היקום הקולנועי של DC
רשימת הסרטים

| מס' | שם במקור | שם בעברית | תאריך יציאה | אורך | בימוי | הפקה | תסריט | גיבורים נבחרים |
| --- | --- | --- | --- | --- | --- | --- | --- | --- |
~היקום של סניידר
| 1 | Man of Steel | איש הפלדה | 14 ביוני 2013 | 2:23 | זאק סניידר | צ'ארלס רובן דבורה סניידר אמה תומאס כריסטופר נולאן | דייוויד ס. גויר | סופרמן |
| 2 | Batman v Superman: Dawn of Justice | באטמן נגד סופרמן:שחר הצדק | 25 במרץ 2016 | 2:31 | זאק סניידר | צ'ארלס רובן דבורה סניידר | כריס טריו דייוויד ס. גויר | סופרמן באטמן וונדר וומן |
| 3 | Suicide Squad | יחידת המתאבדים | 5 באוגוסט 2016 | 2:03 | דייוויד אייר | צ'ארלס רובן זאק סניידר ריצ'רד סאקל | דייוויד אייר | באטמן דדשוט הג'וקר הארלי קווין ריק פלאג אמנדה וולר קפטן בומרנג אל דיאבלו קילר קרוק מכשפת קטאנה פלאש |
| 4 | Wonder Woman | וונדר וומן | 2 ביוני 2017 | 2:21 | פאטי ג'נקינס | צ'ארלס רובן דבורה סניידר זאק סניידר ריצ'רד סאקל | אלן היינברג | וונדר וומן |
| 5 | Justice League | ליגת הצדק | 17 בנובמבר 2017 | 2:01 | זאק סניידר | צ'ארלס רובן דבורה סניידר ג'ון ברג ג'ף ג'ונס | כריס טריו ג'וס וידון | סופרמן באטמן וונדר וומן פלאש אקוומן  סייבורג |
| 6 | Aquaman | אקוומן | 21 בדצמבר 2018 | 2:23 | ג'יימס ואן | פיטר ספרן זאק סניידר | ויל ביל | אקוומן מירה |
| 7 | Shazam! | שהאזאם | 5 באפריל 2019 | 2:12 | דייוויד פ. סנדברג | זאק סניידר | הנרי גיידן | קפטן מארוול קפטן מארוול הבן מרי מארוול |
| 8 | Birds of Prey | ציפורי הטרף:והארלי קווין המהממת | 7 בפברואר 2020 | 1:48 | קיית'י יאן | מרגו רובי סו קרול בריאן אנקלס | כריסטינה האדסון | הארלי קווין הקנרית השחורה |
| 9 | Wonder Woman 1984 | וונדר וומן 1984 | 25 בדצמבר 2020 | 2:30 | פאטי ג'נקינס | צ'ארלס רובן זאק סניידר דברה סניידר פאטי ג'נקינס גל גדות סטיבן ג'ונס | פאטי ג'נקינס ג'ף ג'ונס | וונדר וומן |
| 10 | The Suicide Squad | יחידת המתאבדים | 6 באוגוסט 2021 | 2:10 | ג'יימס גאן | צ'ארלס רובן | ג'יימס גאן | הארלי קווין אמנדה וולר בלאדספורט  פיסמייקר ריק פלאג קפטן בומרנג קינג שארק |
| A | Peacemaker | פיסמייקר (עונה 1) | 13 בינואר–17 בפברואר 2022 | 8 פרקים | ג'יימס גאן | ג'יימס גאן | ג'יימס גאן | פיסמייקר |
| 11 | Black Adam | בלאק אדם | 21 באוקטובר 2022 | 2:00 | ז'אומה קולייט-סרה | דוויין ג'ונסון דני גרסיה היירם גרסיה בו פלין | אדם סזיקל | אדם השחור הוקמן דוקטור פיית |
| 12 | Shazam! Fury of the Gods | שהאזאם! 2: זעם האלים | 17 במרץ 2023 | 2:00 | דייוויד פ. סנדברג | פיטר ספרן ג'ף ג'ונס | הנרי גיידן | קפטן מארוול קפטן מארוול הבן מרי מארוול |
| 13 | The Flash | הפלאש | 23 ביוני 2023 | 2:24 | אנדי מוסצ'ייטי | ברברה מוסקייטי | כריסטינה האדסון | פלאש באטמן סופרגירל |
~האתחול של ג'יימס גאן
| 14 | Blue Beetle | בלו ביטל | 18 באוגוסט 2023 | 2:08 | אנג'ל מנואל סוטו | ג'ון ריקרד | גארט דונט אלקולר | החיפושית הכחולה |
| 15 | Aquaman and the Lost Kingdom | אקוומן 2: הממלכה האבודה | 25 בדצמבר 2023 | 2:04 | ג'יימס ואן | פיטר ספרן ג'יימס ואן ג'ף ג'ונס | דייוויד לזלי ג'ונסון-מקגולדריק ג'ייסון מומואה | אקוומן מירה |
פיתוח

הניסיון הראשון להפקת יקום קולנועי משותף החל כבר בשנת 1998 עם הסרט "סופרמן חי" ("Superman Lives") שהיה אמור להיכתב על ידי קווין סמית' ובבימויו של טים ברטון כאשר ניקולס קייג' צפוי היה לככב כקלארק קנט. על פי התסריט, ברייניאק שולח את דומסדיי להחליש את כוחותיו של סופרמן ולהרוג אותו. ברייניאק חובר ללקס לות'ר שמסייע לו. מייקל קיטון היה אמור לגלם את באטמן, כפי שעשה זאת בסרט "באטמן" ובסרט "באטמן חוזר", אך בסופו של דבר, הפקת הסרט בוטלה.
ב-1 בינואר 2014 נחשף כי אולפני האחים וורנר תכננו כמה שנים קודם להפיק יקום קולנועי משותף ל-DC קומיקס, שיחל עם הפקת "גרין לנטרן" מ-2011. התסריט לסרט אפשרי על פלאש נכתב כבר באותה שנה, אך התוכניות נגנזו עקב כישלונותיו הקופתיים של הסרט.
ב-10 ביוני 2013 זאק סניידר נשכר כבמאי בעוד דייוויד ס. גויר נשכר כתסריטאי. השניים חתמו על חוזה להפקתם של מספר סרטים על חברי ליגת הצדק.
ב-20 ביולי 2013 זאק סניידר אישר במפגש מעריצים בפסטיבל קומיק-קון, סן דייגו שסרט ההמשך ל"איש הפלדה" יצא בשנת 2016 ויביא לראשונה אל המסך הגדול את סופרמן ובאטמן תחת סרט אחד. התקשורת ומעריצי הקומיקס החלו לכנות את סדרת הסרטים בשם DCEU.
ב-18 ביולי 2014 בריאיון לאתר האינטרנט Cosmic Book News, ג'ף ג'ונס, המנהל היצירתי ב-DC קומיקס, חשף כי קיים יקום קולנועי משותף של DC, בנפרד מהיקומים הטלוויזיוניים של DC קומיקס ומסדרות הטלוויזיה העצמאיות.
הסרטים נכתבים ומבוימים בידי אישים אינדיבידואליים ומשותפים כמכלול אחד, בהם שחקנים שנקבעו להופיע במספר סרטים ביקום הקולנועי. המפיקים המקוריים - ג'ף ג'ונס, ג'ון ברג ובן אפלק - הרכיבו מפת דרכים ראשונית ליקום הקולנועי שתימשך לפחות עד 2025.
ב־2023, ראשי אולפני די.סי ג'יימס גאן ופיטר ספרן חשפו מפת דרכים חדשה ותוכניות להפקת סרטים חדשים במסגרת מה שמכונה הפרק הראשון ביקום: "אלים ומפלצות". הסרטים בפרק זה כוללים את סופרמן (2025), סופרגירל: אשת המחר, האמיץ והנועז, היצור מן הביצה והרשות.
במקביל מפותח יקום בשם DC Elseworlds, הכולל את באטמן: חלק 2 (שהוא המשכו של באטמן), ג'וקר: טירוף בשניים (המהווה המשך לג'וקר).
הסרטים > איש הפלדה (2013)

קאל-אל, שנשלח מכוכב הלכת קריפטון לכדור הארץ, בוחר להשתמש בכוחותיו כדי להגן על כדור הארץ מגנרל זוד, קריפטוני אחר.
ביוני 2008, האחים וורנר החלו להתייעץ עם כותבי קומיקס ותסריטאים שונים על עיבוד דמותו של סופרמן לקולנוע. בשנת 2010, במסגרת כתיבת התסריט לסרט "עלייתו של האביר האפל", דייוויד ס. גויר שיתף את כריסטופר נולאן ברעיון שלו להצגת סופרמן בהקשר מודרני. נולאן הציג את הרעיון של גויר לאחים וורנר, שמינו אותו למפיק ואת גויר לתסריטאי הסרט, וזאת בעקבות הצלחת הסרט "האביר האפל". זאק סניידר נשכר למלאכת הבימוי באוקטובר 2010 והנרי קאביל לוהק לתפקיד הראשי בינואר 2011, וזאת כשלב הצילומים החל באוגוסט 2011.
הסרט עלה לאקרנים ב-14 ביוני 2013.
הסרטים > באטמן נגד סופרמן: שחר הצדק (2016)

ביוני 2013 הוכרז כי סניידר וגויר ישובו לביים לכתוב את התסריט לסרט המשך ל"איש הפלדה", וכי נולאן יהיה מעורב כיועץ וכמפיק בפועל. כחודש לאחר מכן אולפני וורנר הכריזו כי סופרמן ובאטמן ייפגשו לראשונה בקולנוע בסרט זה, שיהווה אתחול נוסף של סרטי באטמן ותוכנן לעלות לאקרנים בשנת 2015. בשנת 2013 בן אפלק לוהק לתפקיד ברוס ויין/באטמן, גל גדות לוהקה לתפקיד דיאנה פרינס/וונדר וומן וכריס טריו נשכר לשכתב את התסריט של דייוויד ס. גויר. ג'סי אייזנברג וג'רמי איירונס לוהקו לגלם את דמויותיהם של לקס לות'ר ואלפרד פניוורת', בהתאמה. השחקנים ג'ייסון מומואה, עזרא מילר וריי פישר לוהקו לגלם את דמויותיהם של ארתור קורי/אקווהמן, בארי אלן/פלאש וויקטור סטון/סייבורג, בהתאמה, וחזרו לגלם את הדמויות בסרט המבוסס "ליגת הצדק".
הסרט עלה לאקרנים ב-25 במרץ 2016.
הסרטים > יחידת המתאבדים (2016)

סוכנות ממשלתית סודית משתמשת בנבלי-על כלואים לצורך משימות חשאיות עבור הממשל, בתמורה לקיצור עונשם.
בפברואר 2009, דווח כי אולפני האחים וורנר מפתחים סרט לייב אקשן המבוסס על קבוצת "יחידת המתאבדים", המופק בידי דן לין, וכי ג'סטין מרקס נשכר לכתוב את התסריט. בינואר 2014 דווח כי דדשוט יהיה הדמות הראשית בסרט, בעוד דמויותיהם של ריק פלאג, אמנדה וולר, קפטן בומרנג, ויקסן, מולטיפלקס ומיינדבוגלר כחברי היחידה. בספטמבר 2014 הוכרז על סרט המבוסס על הקבוצה כחלק מהיקום הקולנועי של DC שלא יהיה קשור לפרויקט של לין ומארקס, וכי דייוויד אייר נשכר למלאכות הבימוי וכתיבת התסריט בעוד צ'ארלס רובן וריצ'רד סאקל יפיקו את הסרט. לאחר ליהוקה של מרגו רובי לתפקיד הארלין קווינזל/הארלי קווין, הוכרז על ליהוקם של ויל סמית', ג'ארד לטו, טום הארדי, ג'יי קורטני וקארה דלווין לתפקידי פלויד לאוטון/דדשוט, הג'וקר, ריק פלאג, דיגר הארקנס/קפטן בומרנג וג'וּן מוּן/מכשפת, בהתאמה. ויולה דייוויס לוהקה לתפקיד אמנדה וולר, טום הארדי פרש מההפקה והוחלף בג'ואל קינמן וג'יי הרננדז לוהק לגלם את דמותו של צ'אטו סנטנה/אל דיאבלו. במרץ ואפריל 2015, סקוט איסטווד לוהק לתפקיד לא ידוע ואדוואלה אקינואויה-אגבאג'ה לוהק לתפקיד ויילון ג'ונס/קילר קרוק. כחודש לאחר מכן, אייר העלה תמונה ברשת טוויטר המציגה את חברי היחידה, שבהם קרן פוקוהארה כטאטסו ימאשירו/קטאנה ואדם ביץ' ככריסטופר וייס/סליפנוט לצד דדשוט, הארלי קווין, קפטן בומרנג, ריק פלאג, אל דיאבלו, קילר קרוק ומכשפת.
הסרט עלה לאקרנים ב-5 באוגוסט 2016.
הסרטים > וונדר וומן (2017)

דיאנה מתמיסקירה, לוחמת אמזונה, חצי-אלה ובתם של היפוליטה וזאוס, משתמשת בכוחותיה ויכולותיה כדי לסייע למדינות ההסכמה במהלך מלחמת העולם הראשונה.
גל גדות שבה לגלם את דמותה של וונדר וומן, ובנובמבר 2014 נשכרו למלאכות הבימוי וכתיבת התסריט מישל מקלארן וג'ייסון פוקס, בהתאמה. מקלארן עזבה את הפרויקט והוחלפה בפאטי ג'נקינס, וביולי 2015 לוהק כריס פיין לתפקיד סטיב טרבור. בהמשך לוהקו קוני נילסן כהיפוליטה, רובין רייט כאנטיופה ולוסי דייוויס כאטה קנדי, כשבנוסף אליהם לוהקו דני יוסטון, דייוויד ת'יוליס, אלנה אניה, סעיד טגמאווי ואוון ברמר לתפקידים לא ידועים. שלב הצילומים החל בנובמבר 2015.
והסרט עלה לאקרנים ב-2 ביוני 2017.
הסרטים > ליגת הצדק (2017)

באטמן מרכיב בעזרת וונדר וומן צוות של אנשים בעלי כוחות-על כדי להגן על העולם מאיום חדש.
קאביל, אפלק, גדות, מילר, מומואה, פישר, אדמס, איירונס ואייזנברג שבו לגלם את דמויותיהם מהסרטים הקודמים, ואליהם הצטרפו ג'יי. קיי. סימונס כג'יימס גורדון, ואמבר הרד כמירה. זאק סניידר ביים את הסרט, כריס טריו כתב את התסריט, צ'ארלס רובן, דבורה סניידר, ג'ף ג'ונס וג'ון ברג הפיקו אותו.
הסרט עלה לאקרנים ב-17 בנובמבר 2017.
הסרטים > אקוומן (2018)

הפקת הסרט יצאה לדרך במהלך שנת 2016. שלב הצילומים החל במאי 2017 והסרט יצא לאקרנים ב-21 בדצמבר 2018, בכיכובם של ג'ייסון מומואה, אמבר הרד, פטריק וילסון, דולף לונדגרן, ניקול קידמן ווילם דפו. הסרט הפך לשובר קופות ולמצליח ביותר ביקום הקולנועי של DC עם הכנסות של 1.148 מיליארד דולר. נכון ל-2022 הסרט נמצא במקום ה-24 ברשימת הסרטים המכניסים ביותר.
הסרטים > שהאזאם (2019)

באוגוסט 2014, דוויין ג'ונסון הודיע כי הוא מעורב בפרויקט סרט לייב אקשן אודות דמותו של גיבור-העל שהאזאם. בספטמבר, נודע כי ג'ונסון יגלם בסרט זה את דמותו של האנטי-גיבור אדם השחור כמעין אנטגוניסט, וכי התסריטאי דארן למקה נשכר לכתוב את טיוטה, בעוד ג'ונסון, יחד עם חירם גארסיה, ישמש כמפיק. באוקטובר, האחים וורנר הודיעה כי הסרט נמצא בלוח הזמנים שלה כחלק מתוכניותיה עבור סרטי DC. בפברואר 2017, התסריטאי הנרי גיידן נשכר לכתוב את התסריט, וביולי אושר כי דייוויד פ. סנדברג ישמש כבמאי. בנוסף, נודע כי לאחר דיונים ממושכים ושכתובים חוזרים ונשנים של התסריט, הוחלט כי דמותו של ג'ונסון לא תיכלל בסרט אם כי כן תזכה לסרט עצמאי. ב-27 באוקטובר 2017 אושר כי זאקרי לוי עתיד לגלם את הגיבור הראשי בילי בטסון/שהאזאם.
שלב הצילומים החל בסוף ינואר 2018, והסרט יצא לאקרנים ב-5 באפריל 2019.
הסרטים > ציפורי הטרף: והארלי קווין המהממת (2020)

בנובמבר 2016, "ציפורי הטרף" המבוסס על הקומיקס ציפורי הטרף בתהליך הפקה עם כריסטינה האדסון בתור התסריטאית. צילומי הסרט החלו בינואר 2019. בכיכובה ובהפקתה של מרגו רובי בתפקיד הארלי קווין, שחקניות נוספות הן: ג'ורני סמולט-בל בתפקיד הקנרית השחורה ומרי אליזבת' וינסטד בתפקיד הציידת. הסרט הוכרז כבר בשנת 2016 בעקבות הצלחתו היחסית של הסרט יחידת המתאבדים ומתחילה פורסם כי הסרט ייקרא "Gotham City Sirens". הסרט נקרא "Birds of Prey" ויצא לאקרנים ב-7 בפברואר 2020.
הסרטים > וונדר וומן 1984 (2020)

ביוני 2017, ג'ף ג'ונס ופאטי ג'נקינס החלו בכתיבת תסריט עבור סרט המשך ל"וונדר וומן". ביולי אותה שנה, אושר תחילת העבודה על התסריט לסרט. באותו החודש הוכרז רשמית על עבודת הסרט במסגרת פסטיבל קומיקון. באוגוסט ג'נקינס החלה בדיונים לבימוי הסרט, מאוחר יותר היא חתמה רשמית על חוזה בימוי בעוד גל גדות תשוב לגלם את דמותה של וונדר וומן. בספטמבר מונה דייוויד קולהאם לתסריטאי הסרט לצד ג'נקינס וג'ונס. על פי הדיווחים אירועי הסרט יתרחשו בתקופת המלחמה הקרה. לדברי ג'נקינס הסרט יספר סיפור אהבה חדש עם מושא אהבה חדש לוונדר וומן עם שחקן חדש שילוהק. קדם ההפקה החל כבר בדצמבר 2017, כשהצילומים יחלו בסוף מאי או בתחילת יוני 2018. הפקת הסרט תתמקם באולפני ליבסדן של האחים וורנר בבריטניה עם צילומים שיערכו גם במחוז קולומביה ובצפון וירג'יניה. במרץ 2018, קריסטן ויג לוהקה לגלם את נבלית הסרט, ברברה אן מינרווה / צ'יטה. ביוני 2018, נודע כי עלילת הסרט תתרחש בשנות ה-80 ושמו יהיה וונדר וומן 1984, והוא צפוי לצאת לאקרנים ב-1 בנובמבר 2019. באוקטובר 2018 נודע כי נדחה תאריך יציאת הסרט ל-5 ביוני 2020. בסופו של דבר נדחתה יציאת הסרט ל-2 באוקטובר 2020, בעקבות מגפת הקורונה ברחבי העולם, אך בהמשך נדחה שוב, לחג המולד, 25 בדצמבר 2020.
הסרטים > יחידת המתאבדים (2021)

במרץ 2015 נודע כי אולפני האחים וורנר שוקלים להפיק סרט המשך עם דייוויד אייר כבמאי ובכיכובו של ויל סמית'. במהלך חודש אוקטובר 2017 דווח כי הצילומים לסרט ההמשך אמורים להתחיל בחודש מרץ 2018, אך ההפקה התעכבה. באוקטובר 2017 נשכר גווין או'קונר לכתוב ולביים את הסרט יחד עם אנתוני טמבקאיס כתסריטאי. בינואר 2018 מייקל דה לוקה נשכר כמפיק הסרט ואושר ליהוקם של ג'ארד לטו, ויל סמית' ומרגו רובי לתפקידים הראשיים. במקור, הסרט תוכנן לצאת לאקרנים בשנת 2019.
בספטמבר 2018 נודע כי התסריט לסרט על הג'וקר והארלי קווין הושלם. ג'ארד לטו ומרגו רובי לוהקו לגלם את הדמויות. התסריט נכתב בהשראת קשת הסיפור Mad Love על ידי גלן פיקארה וג'ון רקה. באוקטובר 2018 נודע כי האחים וורנר שכרו את ג'יימס גאן כתסריטאי לסרט ההמשך, כשבסופו של דבר ג'יימס ג'אן גם ביים את הסרט. הסרט יצא לאקרנים ב-6 באוגוסט 2021.
הסרטים > בלאק אדם (2022)

בלאק אדם מהווה סרט ספין-אוף של שהאזאם. צילומיו נערכו בחודשים מאי-יוני 2021 ונמשכו שלושה שבועות. הסרט יצא לאקרנים ב-21 באוקטובר 2022.
הסרטים > שהאזאם! 2: זעם האלים (2023)

סרט המשך ל"שהאזאם". צילומי הסרט החלו במאי 2022. הסרט עלה לאקרנים ב-17 במרץ 2023.
הסרטים > הפלאש (2023)

באוקטובר 2014, אולפני האחים וורנר הכריזו על סרט לייב אקשן בכיכוב עזרא מילר כבארי אלן/הפלאש, אשר עתיד לעלות לאקרנים ב-16 במרץ 2018. סת' גרהאם-סמית' נשכר למלאכת הבימוי והצמד פיל לורד וכריסטופר מילר נשכרו לכתוב את התסריט. גרהאם-סמית' עזב את הפרויקט והוחלף בריק פאמוייווה, ונודע כי גרג ברלאנטי וצ'ארלס רובן יפיקו את הסרט. שלב הצילומים עתיד היה להתחיל בינואר 2017. בנובמבר 2016, נודע כי פאמוייווה עזב את הפרויקט, שמצבו לא ידוע. ביולי 2017 נודע כי הסרט עודנו בפיתוח וכי הוא ייקרא "פלאשפוינט" ויתבסס על קשת הסיפור פלאשפוינט. בינואר 2018 נשכרו ג'ון פרנסיס דיילי וג'ונתן גולדשטיין לביים את הסרט. בדצמבר 2019 נודע שאנדרס מוסקייטי יביים את הסרט. הסרט עלה לאקרנים ב-23 ביוני 2023.
הסרטים > בלו ביטל (2023)

בסוף נובמבר 2018, אולפני האחים וורנר ואולפני די.סי פיתחו סרט המבוסס על חיימה רייס / החיפושית הכחולה, שלב הצילומים החל ב-25 במאי 2022, הסרט יצא לאקרנים בקולנוע בארצות הברית ב-18 באוגוסט 2023.
הסרטים > אקוומן 2: הממלכה האבודה (2023)

בעקבות הצלחתו הקופתית והביקורתית של הסרט אקוומן אושרה הפקתו של סרט המשך. בפברואר 2019 דווח כי סרט ההמשך עתיד לצאת בדצמבר 2022, וג'יימס ואן יפיק אותו, אך לא בהכרח יביים. הסרט עלה לאקרנים ב-25 בדצמבר 2023.
מוזיקה > אלבומי פסקול

| כותר | תאריך הפצת הפסקול | אורך | מלחינים | הפקה |
| --- | --- | --- | --- | --- |
| "איש הפלדה" | ‏11 ביוני 2013 | 87:49 | הנס צימר | ‏WaterTower Music |
| "באטמן נגד סופרמן: שחר הצדק" | ‏18 במרץ 2016 | 71:35 | הנס צימר ו-JXL | ‏WaterTower Music |
| "יחידת המתאבדים" | ‏ 8 באוגוסט 2016 | 72:00 | סטיבן פרייס | ‏WaterTower Music |
| "וונדר וומן" | ‏ 2 ביוני 2017 | 78:38 | רופרט גרגסון-ויליאמס | ‏WaterTower Music |
| "ליגת הצדק" | ‏17 בנובמבר 2017 | 101:22 | דני אלפמן | ‏WaterTower Music |
| "אקוומן" | ‏14 בדצמבר 2018 | 65:02 | רופרט גרגסון-ויליאמס | ‏WaterTower Music |
| "שהאזאם" | ‏5 באפריל 2019 | 73:13 | בנג'מין וולפיש | ‏WaterTower Music |
| "ציפורי הטרף: והארלי קווין המהממת" | ‏14 בפברואר 2020 | 62:01 | דניאל פמברטון | ‏WaterTower Music |
| "וונדר וומן 1984" | ‏16 בדצמבר 2020 | 90:23 | הנס צימר | ‏WaterTower Music |
| "יחידת המתאבדים" | ‏6 באוגוסט 2021 | 50:58 | ג'ון מרפי | ‏WaterTower Music |
| "בלאק אדם" | ‏21 באוקטובר 2022 | 109:00 | לורן באלף(אנ') | ‏WaterTower Music |
הכנסות ותקציב

| סרט | תאריך יציאה | הכנסות בדולרים> בארצות הברית | הכנסות בדולרים> מחוץ לארצות הברית | הכנסות בדולרים> כלל עולמיות | תקציב בדולרים |
| --- | --- | --- | --- | --- | --- |
| איש הפלדה | 14 ביוני 2013 | 291,045,518 | 377,000,000 | 668,045,518 | 225,000,000 |
| באטמן נגד סופרמן: שחר הצדק | 25 במרץ 2016 | 330,360,194 | 543,274,725 | 873,634,919 | 250,000,000 |
| יחידת המתאבדים (2016) | 5 באוגוסט 2016 | 325,100,054 | 421,746,840 | 746,846,894 | 175,000,000 |
| וונדר וומן | 2 ביוני 2017 | 412,563,408 | 409,283,604 | 821,847,012 | 149,000,000 |
| ליגת הצדק | 17 בנובמבר 2017 | 229,024,295 | 428,900,000 | 657,924,295 | 300,000,000 |
| אקוומן | 21 בדצמבר 2018 | 292,915,619 | 743,900,000 | 1,036,815,619 | 160,000,000 |
| שהאזאם! | 4 באפריל 2019 | 140,371,656 | 225,600,000 | 366,000,000 | 100,000,000 |
| ציפורי הטרף: והארלי קווין המהממת | 7 בפברואר 2020 | 84,158,461 | 117,700,000 | 201,858,461 | 82,000,000 |
| וונדר וומן 1984 | 25 בדצמבר 2020 | 40,300,000 | 113,000,000 | 153,300,000 | 200,000,000 |
| יחידת המתאבדים (2021) | 6 באוגוסט 2021 | 55,817,425 | 112,900,000 | 168,717,425 | 185,000,000 |
| בלאק אדם | 21 באוקטובר 2022 | 168,144,793 | 224,800,000 | 392,944,793 | 260,000,000 |
| שהאזאם! 2: זעם האלים | 17 במרץ 2023 | 57,638,006 | 76,400,000 | 134,038,006 | 125,000,000 |
| הפלאש | 23 ביוני 2023 | 108,133,313 | 163,200,000 | 271,333,313 | 220,000,000 |
| בלו ביטל | 18 באוגוסט 2023 | 72,488,072 | 58,300,000 | 130,788,072 | 125,000,000 |
| אקוומן 2: הממלכה האבודה | 25 בדצמבר 2023 | 124,395,388 | 309,900,000 | 434,295,388 | 215,000,000 |
| סכום כולל: | סכום כולל: | 2,732,456,202 | 4,325,905,169 | 7,058,389,715 | 2,771,000,000 |
| סכומים ממוצעים לסרט: | סכומים ממוצעים לסרט: | 215,436,493 | 338,009,561 | 553,448,631 | 189,636,364 |
הכרה ודירוגים > דירוג ביקורות

| סרט | Rotten Tomatoes | Metacritic | CinemaScore |
| --- | --- | --- | --- |
| איש הפלדה | 55% (301 ביקורות) | 55 (47 ביקורות) | A– |
| באטמן נגד סופרמן: שחר הצדק | 27% (354 ביקורות) | 44 (51 ביקורות) | B |
| יחידת המתאבדים | 25% (303 ביקורות) | 40 (53 ביקורות) | B+ |
| וונדר וומן | 92% (323 ביקורות) | 76 (50 ביקורות) | A |
| ליגת הצדק | 41% (275 ביקורות) | 46 (50 ביקורות) | B+ |
| אקוומן | 65% (409 ביקורות) | 55 (50 ביקורות) | A– |
| שהאזאם! | 90% (412 ביקורות) | 71 (53 ביקורות) | A |
| ציפורי הטרף: והארלי קווין המהממת | 79% (439 ביקורות) | 60 (59 ביקורות) | B+ |
| וונדר וומן 1984 | 58% (448 ביקורות) | 60 (58 ביקורות) | B+ |
| יחידת המתאבדים 2 | 90% (376 ביקורות) | 72 (55 ביקורות) | B+ |
| בלאק אדם | 39% (289 ביקורות) | 41 (52 ביקורות) | B+ |
| שהאזאם! 2: זעם האלים | 49% (259 ביקורות) | 47 (49 ביקורות) |  |
| הפלאש | 63% (387 ביקורות) | 55 (55 ביקורות) |  |
| בלו ביטל | 78% (274 ביקורות) | 61 (52 ביקורות) |  |
| אקוומן 2: הממלכה האבודה | 38% (203 ביקורות) | 42 (43 ביקורות) |  |
מוצרים נלווים > ספרים

| כותר | יציאה לאור | מחבר/ת | אסמכתאות |
| --- | --- | --- | --- |
| Man of Steel: The Early Years | 30 באפריל 2013 | לוסי רוזן |  |
| Man of Steel: The Official Movie Novelization | 25 ביוני 2013 | גרג קוקס |  |
| Batman v Superman: Dawn of Justice – Cross Fire | 16 בפברואר 2016 | מייקל קוג |  |
| Suicide Squad: The Official Movie Novelization | 5 באוגוסט 2016 | מארב וולפמן |  |
| Wonder Woman: The Deluxe Junior Novel | 30 במאי 2017 | סטיב קורט |  |
| Wonder Woman: The Official Movie Novelization | 6 ביוני 2017 | ננסי אל הולדר |  |
| Aquaman: Arthur's Guide to Atlantis | 6 בנובמבר 2018 | אלכסנדרה וסט |  |
| Aquaman: Undertow | 6 בנובמבר 2018 | סטיב בהלינג |  |
מוצרים נלווים > חוברות קומיקס

במקביל לסרטים וסדרת הטלוויזיה
מפרסמת חברת DC קומיקס חוברות קומיקס שמרחיבות ומשלימות את אירועי היקום הקולנועי. החוברות מספרות את סיפורי החיים של גיבורים שונים, מקשרות בין אירועים בסרטים שונים, מסבירות סצנות סתומות בסרטים ולא עוסקות בהצגת גיבורים חדשים.
|  | כותרת | גליונות | פרסום | כותבים | מאיירים |
| --- | --- | --- | --- | --- | --- |
| 1 | Man of Steel Prequel | 1 | 18 במאי 2013 | סטרלינג גייטס | ג'רי אורדוויי |
| 2 | Warner Bros. Pictures Presents: Batman v Superman: Dawn of Justice  | 5 | 28 בינואר 2016 | כריסטוס גייג | ג'ו בנט |
| 3 | General Mills Presents: Batman v Superman: Dawn of Justice  | 5 | 28 בפברואר 2016 | כריסטוס גייג ג'ושוע ויליאמסון מרגריט בנט ג'ף פארקר | ר.ב. סילבה פדריקו דאלוצ'יו מרקוס טו אדוארדו פנסיקה |
| 4 | Batman v Superman: Dawn of Justice – Upstairs/Downstairs  | 1 | 29 בפברואר 2016 | כריסטוס גייג | ג'ו בנט |
| 5 | Suicide Squad: Suicide Blonde  | 1 | 2 ביוני 2016 | טוני בדארד | לורי ג'קסון ג'ואן אלבראן טום דרניק Hi-Fi |
| 6 | Mercedes-Benz Presents: Justice League  | 1 | 20 באוקטובר 2017 15 בנובמבר 2017 | אדם שלאגמן | ג'ייסון בדוור |
מוצרים נלווים > משחקי וידאו

| כותר | הפצה | פיתוח | הערות |
| --- | --- | --- | --- |
| Kellogg's Man of Steel | 19 באפריל 2013 | Catapult Marketing |  |
| Man of Steel | 14 ביוני 2013 | Warner Bros. International Enterprises | כחלק ממסע השיווק לסרט איש הפלדה. |
| Batman vs Superman – Who Will Win?‎ | 16 במרץ 2016 | Warner Bros. International Enterprises | משחק ריצה אינסופית; כחלק ממסע השיווק לבאטמן נגד סופרמן: שחר הצדק |
| Suicide Squad: Special Ops | 19 ביולי 2016 | Warner Bros. International Enterprises | משחק ירי בגוף ראשון. חלק ממסע השיווק ליחידת המתאבדים. |
| Wonder Woman: Rise of the Warrior | 23 במאי 2017 | Warner Bros. International Enterprises | חלק ממסע השיווק של וונדר וומן. |
ראו גם

יקום DC (זיכיון)
היקום הקולנועי של מארוול
יקום החץ
יקום ספיידרמן של סוני
רימונדה טוויל

| --- | --- |
אין תמונה חופשית
 לידה:  1940 (בת 85 בערך) פלשתינה (א"י) עכו, פלשתינה (א"י) 
 שם לידה:  حوا 
 מדינה:  ישראל, הרשות הפלסטינית
 
רימונדה טוויל חווא (בערבית: ريموندا الطويل حوا; נולדה בשנת 1940) היא סופרת, משוררת, עיתונאית ופעילה פוליטית פלסטינית. בתה, סוהא ערפאת, הייתה נשואה ליו"ר הרשות הפלסטינית, יאסר ערפאת.
ביוגרפיה

נולדה בשנת 1940 בעכו למשפחה נוצרית. אביה חביב חווא היה איש עשיר בעל קרקעות רבות, שירד מנכסיו, אמה קריסמס חווא הייתה עובדת סוציאלית, בת למשפחת קובטי מכפר יאסיף, שגדלה בארצות הברית. סבה מצד אביה היה קונסול כבוד של בריטניה, והמשפחה גם החזיקה בעסקי קבלנות ועבדה בשירות הצבא הבריטי בארץ ישראל. האם הייתה דעתנית ומרדנית, והתגרשה כאשר רימונדה הייתה בת 7. התנהגותה של קריסמס לא הייתה מקובלת אז בחברה הערבית באותן שנים, וכעונש נלקחו ממנה הילדים ובהם רימונדה, שנשלחה למנזר בנצרת[דרוש מקור].
במהלך מלחמת העצמאות עברו בני המשפחה לתקופה קצרה ללבנון, ואחר כך חזרו לישראל. רימונדה המשיכה ללמוד במנזר בנצרת ולאחר מכן במנזר בחיפה, שם פגשה בנות יהודיות שהוטבלו לנצרות בתקופת השואה. היא למדה מהן על השואה, ואף קראה והתרשמה מיומנה של אנה פרנק. מאוחר יותר זכתה בתואר מלכת היופי של המגזר הערבי בעכו, למורת רוחו של אביה.
בשנת 1954 עברה רימונדה לבית ספר סן ז'וזף בירושלים, המנוהל על ידי נזירות קתוליות מצרפת. בגיל 18 הייתה פעילה בצעירותה ב"ברית פועלי ישראל" שהוקמה על ידי ההסתדרות. ארגנה פגישות הסברה לנשים ערביות, בהשתתפות נציגות ההסתדרות. עבדה גם במשרד הפנים בעכו.
לימים עזבה את ישראל ועברה להתגורר בשכם שהייתה תחת שלטון ירדן. בשכם החלה לעבוד כעיתונית עבור העיתון הירדני בשפה האנגלית "דיילי סטאר" ועבור סוכנויות ידיעות זרות, וכתבה עבורם כתבות בצרפתית ואנגלית. בשנת 1972 למדה באוניברסיטה העברית בירושלים. בהמשך עברה לגור ברמאללה.
בשנות השבעים רימונדה הקימה וניהלה במזרח ירושלים סוכנות ידיעות, שפרסמה החל מ-1982 את המגזין אל-עודה (العودة השיבה), וכן הקימה מכון ללימודים פלסטיניים. היא אירחה ישראלים רבים בביתה ברמאללה, והשמיעה באוזניהם את דעותיה נגד ישראל ונגד הכיבוש. הממשל הצבאי עצר אותה מספר פעמים עקב פעילותה הפוליטית, ואף הושמה במעצר בית לתקופה של חצי שנה. עורך הדין אמנון זכרוני יצג אותה בעתירות נגד מעצרה וגם נחום גולדמן, נשיא הקונגרס היהודי העולמי, פעל למען שחרורה.
באפריל 1983 הועלתה במועדון צוותא בתל אביב ההצגה "מקרה גבול" מאת רות חזן. ההצגה מתארת מפגש דמיוני בין טוויל לבין ראש ממשלת ישראל, גולדה מאיר. את טוויל גילמה השחקנית עפרה ויינגרטן. בינואר 1984 נכחה טוויל בהצגה והשתתפה בדיון שנערך לאחריה. במרץ 1984 נכחה שוב בהצגה ודיון ב"צוותא", יחד עם מאיר עוזיאל, בו השתתפו גם קציני צה"ל.
בשנת 1984 נעשה ניסיון ראשון של משרד הפנים לסגור את המגזין אל-עודה של טוויל, אך לאחר שעתרה לבג"ץ הותר לה להמשיך לפרסם אותו.
ב-6 בנובמבר 1986 נפגשה ברומניה, יחד עם קבוצה של אנשי אש"ף, עם משלחת שמנתה כ-20 אנשים פעילי שלום ישראלים]. ארבעה מחברי המשלחת הישראלית (יעל לוטן, ראובן קמינר, לטיף דורי ואליעזר פיילר) הועמדו לדין אחר כך, באשמת הפרה של "חוק המפגשים", שאסר על מגע בין ישראלים לנציגים של ארגון טרור.
לאחר פריצת האינתיפאדה הראשונה הוציא, במרץ 1988, אלוף פיקוד המרכז אלוף עמרם מצנע צו סגירה
לסוכנות הידיעות של טוויל. בתקופה זו עסקה הסוכנות בהפצת מידע, בדרך־כלל בצורה מדויקת ומהירה, על התקריות
בשטחים וסיפקה אותם לעיתונאים זרים. חודש אחר כך הוציא משרד הפנים צו סגירה גם למגזין אל-עודה. בעקבות כך עברה לפעול מפריז.
בשנת 1994 הגיעה לעזה בעקבות הגעת ערפאת לעזה במסגרת הסכמי אוסלו. בשנת 2000 עם פרוץ האינתיפאדה השנייה היא גרה ברמאללה לא רחוק מהמוקטעה, והייתה בקשר הדוק עם יאסר ערפאת, שסמך עליה מאוד.
לאחר מותו של ערפאת ב-2004 עברה להתגורר עם בתה סוהא בתוניס, עד שהן גורשו משם באוגוסט 2007 על ידי הנשיא בן עלי, ואז עברו למלטה, שם הן חיות עד היום.
חיים אישיים

נישאה לדאוד טוויל, בנקאי אמיד תושב שכם שעבד בירדן ובגדה המערבית. נולדו לה ארבע בנות. הבכורה נישאה לאיבראהים סוס נציג אש"ף בצרפת. הצעירה סוהא, נולדה בשנת 1963 ועברה בגיל 18 ללמוד בסורבון שבפריז. בעקבות פעילותה של רימונדה, יאסר ערפאת הציעה לבתה סוהא לעבוד במשרדו בתוניס, ובשנת 1990 נישאו השניים שם בטקס חשאי, לאחר שסוהא התאסלמה.